Erster Lord der Admiralität
Dr Erst Lord vo dr Admiralidäät (First Lord of the Admiralty) het am Ändi vom 19. und Aafang vom 20. Joorhundert dr Vorsitz über s ganze Board of Admiralty ghaa. 1964 isch dr Boste abgschafft worde. Me sött dä Boste nid mit däm vom Erste Seelord verwäggsle, wo en Admiral gsi isch und für die milidäärischi Füerig vo dr Royal Navy zueständig gsi isch.

D Funkzioone
Mäistens isch dr Erst Lord e Politiker vo dr Regierigspartei gsi, und es isch üüblig gsi, ass er Mitgliid im Kabinett gsi isch. Vo 1806 aa isch immer e Zivilist Erste Lord gsi. Er isch politisch für d Royal Navy verantwortlig gsi. As Mitgliid vom Kabinett und Oberbefäälshaaber vo dr Marine het er e Scharnierfunkzion zwüsche dr zivile Staatsfüerig und dr milidäärische Instituzion vo dr Marine ghaa. Er het d Royal Navy vor em Parlamänt verdrätte und isch zueständig gsi für iir Büdsche.

Bekannti Ersti Lords vo dr Admiralidäät
Bekannti Ersti Lords vo dr Admiralidäät si u. a. dr Edward Marjoribanks, 2. Baron Tweedmouth (1906–1908), dr Reginald McKenna (1908–1911), dr Winston Churchill (1911–1915 und 1939–1940), dr Arthur Balfour (1915–1916), dr Sir Austen Chamberlain (1931), dr Alfred Cooper (1937–1938) und dr Brendan Bracken (1945) gsi.

Britischi Gschicht
Militär (Grossbritannie un Nordirland)